Na temelju članka 56. Statuta Dječjeg vrtića „Radost“ Novska, Zakona o fiskalnoj odgovornosti (Narodne novine 111/18), Uredbe o sastavljanju i predaji Izjave o fiskalnoj odgovornosti (Narodne novine br.95/19), ravnateljica Dječjeg vrtića „Radost“ Novska  dana  30.10.2019. godine donosi
PROCEDURU
STVARANJA UGOVORNIH OBVEZA U DJEČJEM VRTIĆU „RADOST“ NOVSKA
Članak 1.

Ovim aktom propisuje se procedura stvaranja ugovornih obveza odnosno nabava roba, radova i usluga koje su potrebne za redovan rad i obavljanje odgojno obrazovne djelatnosti u Dječjem vrtiću „Radost“ Novska (u daljnjem tekstu: Vrtić), osim ako posebnim propisom ili Statutom  nije uređeno drugačije.

Članak 2.

Iskazivanje potrebe za pokretanje postupka ugovaranja nabave roba, radova i usluga mogu predložiti svi radnici u Vrtiću, stručna tijela u vrtiću i Upravno vijeće, osim ako posebnim propisom ili Statutom nije uređeno drugačije.

Ravnatelj donosi odluku o pokretanju postupka nabave odnosno ugovaranju ugovorne obveze. 
Provjeru da li je pribavljanje predložene ugovorne obveze u skladu sa važećim financijskim planom i planom nabave Vrtića obavljaju voditelj računovodstva i tajnik. Obveze se ne mogu ugovarati po isteku 30 dana od dana odobrenja.
Ravnatelj neće pokrenuti postupak nabave ukoliko je utvrđeno da predložena ugovorna obveza nije u skladu sa važećim financijskim planom i planom nabave Vrtića, istu predloženu obvezu ravnatelj Vrtića dužan je odbaciti.
Članak 3.

Ravnatelj ovlašćuje odgovornu osobu za određeni postupak nabave, koja predlaže povjerenstvo za nabavu i priprema tehničku dokumentaciju potrebnu za provođenje postupka nabave. 

Članak 4.
Robu koja je dostavljena na osnovu uredno izdate narudžbenice zaprima osoba koja je zatražila određene robe/ usluge, ista osoba prati i izvršavanje naručenih roba/ usluga.

Kontrolu dostavljene robe (vrstu, količinu i kvalitetu) i izvršene usluge, sukladno računu i narudžbenici, prati ona osoba koja je tražila nabavu određene robe ili usluge.
Članak 5.

Slučajevi kada stvaranju ugovorne obveze ne mora prethoditi najava obveze (narudžbenica, ponuda, prijedlog ugovora) su:
· nabave male vrijednosti plaćene gotovinom,
· troškovi protokola,
· objave oglasa,
· pretplate na časopise,
· kotizacije,
· troškovi za stručna osposobljavanja,
· polaganje stručnih ispita,
· javnobilježničke ovjere,
· odvjetničke usluge,
· hitne nabavke i nabavke  koje nisu uvrštene u troškovnike ugovora sklopljenih temeljem provedenih postupaka javne nabave i bagatelne nabave.
Članak 6.
Zaposlenik – nositelj pojedinih aktivnosti, priprema tehničku dokumentaciju (troškovnik) ali ne može sudjelovati pri donošenju odluke o odabiru. Zaposlenik –nositelj pojedinih aktivnosti prati izvršenje ugovora iz njegove nadležnosti.

Stvaranje obveza za koje nije potrebna provedba nabave sukladno
Zakonu o javnoj nabavi
Članak 7.
Nabava roba, usluga i radova procijenjene vrijednosti do 200.000,00 kuna (roba i usluge) odnosno 500.000,00 kuna (radovi) provodi se sukladno Pravilniku o provedbi postupaka jednostavne nabave, a prema slijedećoj proceduri:

	Red.br.
	Aktivnost
	Odgovornost
	Dokument
	Rok

	1.
	Prijedlog za nabavu 
	Zaposlenik – nositelj pojedinih poslova i aktivnosti
	Narudžbenica
	Tijekom godine

	2.
	Provjera je li prijedlog u skladu s financijskim planom/planom nabave
	Voditelj računovodstva
Tajnik
	
	1 dan

	3.
	Provjera stvarne potrebe za predmetom nabave
	Ravnatelj
	
	1 dan

	4.
	Pokretanje nabave sukladno Pravilniku o provedbi postupaka jednostavne nabave
	Ravnatelj
	Sukladno Pravilniku o provedbi postupaka jednostavne nabave
	Sukladno Pravilniku o provedbi postupaka jednostavne nabave


Stvaranje obveza za koje je potrebna provedba nabave sukladno
 Zakonu o javnoj nabavi
Članak 8.

Nabava procijenjene vrijednosti veće od 200.000 kuna, odnosno 500.000 kuna provodi se sukladno Zakonu o javnoj nabavi a prema slijedećoj proceduri:

	Red.br.
	Aktivnost
	Odgovornost
	Dokument
	Rok

	1.
	Prijedlog za nabavu

roba/radova /usluga
	Ravnatelj
	Prijedlog za nabavu s opisom potrebne robe/radova/usluga i okvirnom cijenom
	Do konca rujna za slijedeću godinu.
Moguće i tijekom godine za nabave  zbog nepredviđenih okolnosti

	2.
	Planiranje nabave financijskim planom i planom nabave
	Ravnatelj
	Financijski plan/ Plan nabave
	Do kraja prosinca za slijedeću godinu

	3.
	Priprema troškovnika i dokumentacije za nadmetanje o nabavi robe /radova/usluga
	pripremu tehničke specifikacije/troškovnika rade osobe koje nisu ovlašteni predstavnici naručitelja 
	Troškovnici i dokumentacija za nadmetanje
	Idealno do početka godine za koju  se pokreće postupak javne nabave, kako bi se s nabavom moglo odmah započeti

	 4.
 


	 Provjera je li dokumentacija  za nadmetanje u skladu s propisima o javnoj nabavi
	ovlaštena osoba naručitelja koja posjeduje važeći certifikat u području javne nabave 
	
	Najviše 30 dana od zaprimanja prijedloga za pokretanje postupka javne nabave

	5.
	Pokretanje postupka javne nabave
	ovlaštena osoba za provođenje postupka javne nabave
	Objava natječaja
	Tijekom godine

	
	Sklapanje ugovora
	Ravnatelj 
	Ugovor
	 


Kopije svih potpisanih ugovora i izdanih narudžbenica dostavljaju se voditeljici računovodstva.
Članak 9.
Ova procedura stupa na snagu danom donošenja, a primjenjuje se od 31.10.2019. godine.
Stupanjem na snagu Procedure o stvaranju ugovornih obveza u Dječjem vrtiću „Radost“ Novska prestaje važiti Procedura stvaranja ugovornih obveza u Dječjem vrtiću „Radost“ Novska ( klasa: 400-09-90/15-01; ur.broj: 2176-68/15-01) od 12.02.2015. godine.
KLASA: 003-08/19-03-05
UR.BROJ: 2176-68/19-03-03
Novska, 30.10.2019.

           / Ljerka Vidaković, prof. /

